Cyngor yn trefnu digwyddiad Diwrnod Cofio'r Holocost - CBS Pen-y-bont
Posted on: Dydd Llun 15 Ionawr 2018
Mae Diwrnod Cofio'r Holocost yn cofio'r bobl ddewr hynny a gollodd eu bywydau yn drychinebus yn ystod yr Holocost ac mewn hil-laddiadau eraill yng Nghambodia, Rwanda, Bosnia a Darfur, ac yn anrhydeddu'r rhai a oroesodd.
Rydym ni fel Cyngor yn falch o gynnal y Diwrnod Cofio'r Holocost blynyddol ac yn edrych ymlaen at groesawu aelodau'r cyhoedd am yr ail flwyddyn yn olynol. Byddwn yn rhoi pwyslais mawr ar yr Holocost a'r hil-laddiadau eraill, ac felly mae'n anrhydedd cael croesawu un o oroeswyr hil-laddiad Rwanda, Eric Murangwa Eugene, i ymuno â ni a siarad am ei brofiadau.